Divyanka Tripathi: पति विवेक के साथ रोमांटिक हुई दिव्यांका त्रिपाठी, केमिस्ट्री देख अर्जुन बिजलानी बोलें बाहों के दरमियां
छोटे पर्दे की मशहूर अभिनेत्री दिव्यंका त्रिपाठी टीवी की सबसे खूबसूरत और ग्लैमरस अभिनेत्रियों की लिस्ट में आती है। जिन्होंने अपने टीवी शो ये है मोहब्बतें से आज हर घर में पहचान बनाई है। अभिनेत्री को इस टीवी शो से दर्शकों का ढेर सारा प्यार भी मिला। हालांकि अब इन दिनों दिव्यंका त्रिपाठी अपने अपकमिंग टीवी शो खतरों के खिलाड़ी सीजन 11 की शूटिंग के लिए साउथ अफ्रीका के शहर केपटाउन में है। अब इसी बीच दिव्यंका त्रिपाठी अपने पति विवेक दहिया के साथ कुछ तस्वीरें सोशल मीडिया पर शेयर की है। जिसमें दोनों ही एक दूसरे के साथ अलग अलग अंदाज में पोज देते हुए नजर आ रहे हैं। सोशल मीडिया पर विवेक दहिया और दिव्यंका त्रिपाठी की रोमांटिक तस्वीरें वायरल हो रही है। जिसको उनके चाहने वालें भी पसंद कर रहे हैं। इन तस्वीरों में विवेक के साथ दिव्यंका त्रिपाठी की केमिस्ट्री काफी शानदार लग रही है। इस तस्वीर को शेयर करते हुए दिव्यंका त्रिपाठी ने लिखा कि, आज फिर तुम पर प्यार आया है बेहद और बेशुमार आया है। आप देख सकते हैं कि दोनों एक दूसरे को प्यार भरी नजरों से देखते हुए नजर आ रहे हैं। इन तस्वीरों पर कई टीवी कलाकारों ने भी कमेंट किया है। जिसमें अर्जुन बिजलानी ने लिखा कि, बाहों के दरमियां। दिव्यंका त्रिपाठी इस दौरान पिंक कलर की ड्रेस में बेहद खूबसूरत नजर आ रही है वहीं उनके पति विवेक वाइट शर्ट और येलो ब्लेजर में हैंडसम लग रहे हैं।